Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 387/11/2202	Galanta, 21.5.2012
EEČ : 2-17-111-2012

U Z N E S E N I E

Trestná vec:	obvinený XXXXX  
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Galanta
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
dňa 14. 07. 2011 v čase okolo 03.00 h sa poškodený XXXXX, nar. 25. 06. 1985, bytom XXXXX, nachádzal pri okraji jazera zv. „Amerika v katastri obce XXXXX ktoré sa nachádza v miestach asi 3,5 km od železničného mosta v Šali cez rieku Váh v smere jej toku, tam prišli k nemu obvinení XXXXX a XXXXX a spoločne ho fyzicky napadli tak, že ho udierali po celom tele, do oblasti hlavy, krku a chrbta, čím mu spôsobili zranenie a to pomliaždenie hlavy, hematóm v okolí ľavého oka, pomliaždenie driekovej časti chrbta a pomliaždeniny pravej ruky s dobou liečenia od 14. 07. 2011 do 11. 08. 2011.  

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia Policajného zboru XXXXX sp. znXXXXX zo dňa 14. 07. 2011 bolo podľa § 199 ods. 1 Tr. por. začaté trestné stíhanie a následne podľa § 206 odsek 1 Tr. por. vznesené obvinenie XXXXX a spol. pre prečin výtržníctvo podľa § 364 odsek 1 písm. a) Trestného zákona spolupáchateľstvom podľa § 20 Trestného zákona na tom skutkovom základe, ako je to uvedené vo výrokovej časti tohto uznesenia. V priebehu skráteného vyšetrovania bol skutok prekvalifikovaný na prečin ublíženie na zdraví podľa § 156 odsek 1 Trestného zákona v súbehu s prečinom výtržníctvo podľa § 364 ods. 1 písm. a) Trestného zákona spolupáchateľstvom podľa § 20 Trestného zákona. 

Po preskúmaní spisového materiálu som dospel k záveru, že v predmetnej trestnej veci sú splnené zákonné podmienky na rozhodnutie o podmienečnom zastavení trestného stíhania podľa § 216 Tr. por., podľa ktorého je možné podmienečne zastaviť trestné stíhanie v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, ak obvinený s týmto postupom súhlasí, vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné opatrenie na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

V predmetnej veci sa obvinený ku spáchaniu skutku v plnom rozsahu priznal             a výslovne súhlasil s tým, aby prokurátor trestné stíhanie proti nemu podmienečne zastavil, poškodenému XXXXX obvinený uhradil sumu 100,- Eur, poškodenej spoločnosti Všeobecná zdravotná poisťovňa a. s. bola so strany obvinených uhradená suma vo výške 83,32 Eur a poškodenej spoločnosti Sociálna poisťovňa pobočka Galanta bola so strany obvinených uhradená suma vo výške 157,40 Eur.       

Obvinený XXXXX je trestne stíhaný pre prečin ublíženie na zdraví podľa         § 156 odsek 1 Trestného zákona, za ktorý možno uložiť trest odňatia slobody na šesť mesiacov až 2 roky a pre prečin výtržníctvo podľa § 364 ods. 1  písm. a) Trestného zákona, za ktorý možno uložiť trest odňatia slobody až na 3 roky.  

Z odpisu registra trestov vyplýva, že obvinený nemá záznam v registri trestov, v registri priestupkov ho neevidujú, z miesta bydliska je kladne hodnotený. 

Súčasne som podľa § 216 ods. 2 Tr. por. stanovil obvinenému skúšobnú dobu v trvaní 12 mesiacov. Skúšobná doba sa začína právoplatnosťou tohto uznesenia.

Pokiaľ obvinený v priebehu skúšobnej doby bude viesť riadny život, prokurátor rozhodne, že sa osvedčili. Inak sa rozhodne, a to aj počas skúšobnej doby, že sa v trestnom stíhaní pokračuje.
	
Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor